b'\n_START_ARTICLE_\nImprogrupp Jaa!\n_START_PARAGRAPH_\nMT\xc3\x9c Improgrupp Jaa! on peamiselt Tallinnas tegutsev noorte harrastusteater, kelle tegevusvaldkonnaks on improvisatsiooniline teater: teater k\xc3\xa4sikirjata, kus iga etendus on unikaalne ning k\xc3\xb5ik s\xc3\xbcnnib kohapeal. Harrastusteater asutati 2009. aastal._NEWLINE_Lisaks avalikele ja tellitud etendustele korraldab Improgrupp Jaa! Improstuudiot ehk igan\xc3\xa4dalasi t\xc3\xb6\xc3\xb6tubasid improteatrihuvilistele, kes teatrigruppi ei kuulu._NEWLINE_2013. aastal loodi Improgrupp Jaa! eestvedamisel k\xc3\xb5iki Eesti improteatreid \xc3\xbchendav veebip\xc3\xb5hine koondm\xc3\xa4ngukava improv.ee._NEWLINE_2013. aasta 18.-19. oktoobril toimus Improgrupp Jaa! korraldatud Tallinna Rahvusvaheline Improfestival Tilt. Kahep\xc3\xa4evane festival toimus Telliskivi Loomelinnakus. Eesti esimesel rahvusvahelisel improteatrite festivalil olid trupid Eestist, L\xc3\xa4tist, Norrast, Soomest ja Inglismaalt._NEWLINE_2014. aasta 6.-8. novembril toimus Cafe Sinilind kinosaalis Teine Rahvusvaheline Improteatrite Festival Tilt, seekord kolmep\xc3\xa4evane. Teisel festivalil olid trupid Eestist, Soomest, Inglismaalt, Itaaliast, Hollandist ja Ameerikast.'